UAC กางแผนครึ่งปีหลัง รุก “พลังงาน-เทรดดิ้ง” ดันรายได้ทะลุ 2 พันล้าน
UAC ประกาศแผนลงทุนครึ่งหลังปี 65 ลุยธุรกิจพลังงานสะอาด, พลังงานทดแทน, เทรดดิ้ง หวังดันรายได้ทะลุเป้า 2 พันล้าน
UAC ประกาศแผนลงทุนครึ่งหลังปี 65 ลุยธุรกิจพลังงานสะอาด, พลังงานทดแทน, เทรดดิ้ง หวังดันรายได้ทะลุเป้า 2 พันล้าน
26 ส.ค. 2565

นายชัชพล ประสพโชค Chief Executive Officer and President พร้อมด้วย นางสาวอลิสา ชีวะเกตุ Corporate Image &amp; Treasury Manager บริษัท ยูเอซี โกลบอล จำกัด (มหาชน) หรือ UAC ร่วมนำเสนอข้อมูลบริษัทฯ ภายในงานบริษัทจดทะเบียนพบนักลงทุน (Opportunity Day) หลังประกาศผลการดำเนินงานงวด 6 เดือนแรกปี 2565 มีรายได้รวม 987.58 ล้านบาท กำไรส่วนที่เป็นของบริษัท 89.86 ล้านบาท และมี EBITDA อยู่ที่ 168.14 ล้านบาท พร้อมประกาศธุรกิจครึ่งปีหลัง 2565 เดินหน้าลงทุนธุรกิจพลังงานสะอาดและพลังงานทดแทน ควบคู่ไปกับการเร่งขยายการตลาดในส่วนของธุรกิจเทรดดิ้งไปยังอุตสาหกรรมอื่นๆ รวมทั้งการลงทุนในแหล่งผลิตปิโตรเลียมหมายเลข L10/43 และ L11/43 และ EV charging station เพื่อขับเคลื่อนรายได้ในปีนี้ให้เติบโตกว่าเป้าหมายที่วางไว้ 2,000 ล้านบาท